CELEX: 32021R1922
Language: da
Date: 2021-11-04 00:00:00
Title: Kommissionens gennemførelsesforordning (EU) 2021/1922 af 4. november 2021 om ændring af gennemførelsesforordning (EU) 2018/1517 om nærmere gennemførelsesbestemmelser til visse bestemmelser i Rådets forordning (EU) 2018/581 om midlertidig suspension af den fælles toldtarifs autonome toldsatser for visse varer af en art, som skal monteres eller anvendes i luftfartøjer

5.11.2021   
               
               
                  DA
               
               
                  Den Europæiske Unions Tidende
               
               
                  L 391/43
               
            
         KOMMISSIONENS GENNEMFØRELSESFORORDNING (EU) 2021/1922
         af 4. november 2021
         om ændring af gennemførelsesforordning (EU) 2018/1517 om nærmere gennemførelsesbestemmelser til visse bestemmelser i Rådets forordning (EU) 2018/581 om midlertidig suspension af den fælles toldtarifs autonome toldsatser for visse varer af en art, som skal monteres eller anvendes i luftfartøjer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2018/581 af 16. april 2018 om midlertidig suspension af den fælles toldtarifs autonome toldsatser for visse varer af en art, som skal monteres eller anvendes i luftfartøjer, og om ophævelse af forordning (EF) nr. 1147/2002 (1), særlig artikel 2, stk. 2, og
         ud fra følgende betragtninger:
         
                     (1)
                  
                  
                     Ved forordning (EU) 2018/581 suspenderes den fælles toldtarifs autonome toldsatser midlertidigt for visse varer af en art, som skal monteres eller anvendes i luftfartøjer.
                  
               
                     (2)
                  
                  
                     Bilag II til Kommissionens gennemførelsesforordning (EU) 2018/1517 (2) indeholder en liste over de certifikater, der anses for at være ækvivalente med det godkendte frigivelsescertifikat EASA-formular 1, som kan anvendes af erhvervsdrivende i EU ved import af varer under den suspension og på de betingelser, der er fastsat i forordning (EU) 2018/581.
                  
               
                     (3)
                  
                  
                     Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (»aftalen«) (3) blev undertegnet på Unionens vegne den 29. december 2020. Den fandt midlertidig anvendelse fra den 1. januar 2021 til den 30. april 2021 og trådte formelt i kraft den 1. maj 2021.
                  
               
                     (4)
                  
                  
                     Aftalen omfatter luftfartssikkerhedsanliggender, herunder samarbejde med Det Forenede Kongeriges civile luftfartsmyndighed (»CAA«), der udsteder godkendte frigivelsescertifikater. CAA Form 1-certifikater, der er udstedt af CAA, bør derfor betragtes som ækvivalente med EASA-formular 1 og opføres på listen i bilag II til gennemførelsesforordning (EU) 2018/1517.
                  
               
                     (5)
                  
                  
                     Gennemførelsesforordning (EU) 2018/1517 bør derfor ændres.
                  
               
                     (6)
                  
                  
                     I overensstemmelse med bilag 30 »Luftdygtighed og miljøcertificering« til aftalen, særlig artikel 15, litra a), og artikel 21, stk. 1 og 2, anses CAA Form 1-certifikater udstedt af CAA for produkter, der er udviklet og certificeret før den 31. december 2020, for at være tilstrækkelige til, at de varer, der er opført i bilag I til gennemførelsesforordning (EU) 2018/1517, kan drage fordel af suspensionen af importtolden, jf. artikel 1, stk. 1, i forordning (EU) 2018/581, fra den 1. januar 2021. Denne forordning bør derfor finde anvendelse med tilbagevirkende kraft på sådanne certifikater for at sikre retssikkerheden for de erhvervsdrivende og bør træde i kraft så hurtigt som muligt.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            Bilag II til gennemførelsesforordning (EU) 2018/1517 ændres, og følgende række tilføjes:
            
               
                           Luftfartsmyndighed
                        
                        
                           Godkendt frigivelsescertifikat
                        
                     
                           »United Kingdom Civil Aviation Authority (Det Forenede Kongeriges civile luftfartsmyndighed)
                           
                        
                        
                           CAA Form 1  (4)
                           
                        
                     
         
         
            Artikel 2
            Denne forordning træder i kraft på dagen efter offentliggørelsen i Den Europæiske Unions Tidende.
            Den finder anvendelse fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 98 af 18.4.2018, s. 1.
         
            (2)  Kommissionens gennemførelsesforordning (EU) 2018/1517 af 11. oktober 2018 om nærmere gennemførelsesbestemmelser til visse bestemmelser i Rådets forordning (EU) 2018/581 om midlertidig suspension af den fælles toldtarifs autonome toldsatser for visse varer af en art, som skal monteres eller anvendes i luftfartøjer (EUT L 256 af 12.10.2018, s. 58).
         
            (3)  EUT L 149 af 30.4.2021, s. 10.
         
            (4)  Fra den 1.1.2021.«